62019CO0621_INF
2020 m. spalio 8 d. Teisingumo Teismo (aštuntoji kolegija) nutartis
Weindel Logistik Service
(Byla C‑621/19) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Pridėtinės vertės mokesčio (PVM) bendra sistema – Direktyva 2006/112/EB – 168 straipsnio e punktas – Pirkimo mokesčio atskaita – Prekių naudojimas tik apmokestinamojo asmens apmokestinamiesiems sandoriams – Tiesioginio ryšio tarp importuotų prekių ir pardavimo sandorio buvimas“
Mokesčių teisės aktų suderinimas – Bendra pridėtinės vertės mokesčio sistema – Pirkimo mokesčio atskaita – Teisės į atskaitą atsiradimas ir apimtis – Iš trečiųjų šalių importuotų ir vėliau eksportuojamų prekių perpakavimo paslaugos – Importuotojas, perpakuojantis prekes nebūdamas jų savininkas – Atsisakymas suteikti teisę į atskaitą – Leistinumas – Sąlygos – Pirmiau vykdomo importo sąnaudos, kurios buvo nepatirtos arba neįtrauktos į konkrečių pardavimo sandorių kainą arba į prekių ar paslaugų, kurias apmokestinamasis asmuo tiekia arba teikia vykdydamas savo ekonominę veiklą, kainą
(Tarybos direktyvos 2006/112 168 straipsnio e punktas)
(žr. 45, 46, 49 punktus ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 168 straipsnio e punktas turi būti aiškinamas taip, kad juo draudžiama importuotojui suteikti teisę atskaityti pridėtinės vertės mokestį (PVM), jei jis nedisponuoja prekėmis kaip savininkas ir jei pirmiau vykdomo importo sąnaudų nėra arba jos neįtraukiamos į konkrečių pardavimo sandorių kainą arba į prekių ar paslaugų, kurias apmokestinamasis asmuo tiekia arba teikia vykdydamas savo ekonominę veiklą, kainą.
(
1
)	OL C 363, 2019 10 28.